21/04/2022 | Administración LocalMunicipal
Cerdido
Aprobación das bases para a selección dunha praza de oficial de servizos varios mediante promoción interna

ANUNCIO APROBACIÓN DAS BASES PARA A SELECCIÓN DUNHA PRAZA DE OFICIAL DE SERVIZOS VARIOS MEDIANTE PROMOCIÓN INTERNA Por Decreto da Alcaldía 58/2022 de 30.03.2022 aprobouse á convocatoría e bases para a provisión dunha praza de oficial de servizos varios mediante concurso-oposición, en quenda de promoción interna; bases cuxo texto se transcribe de seguido: BASES XERAIS E ESPECÍFICAS PARA CUBRIR EN PROPIEDADE UNHA PRAZA POLO SISTEMA DE PROMOCIÓN INTERNA, CORRESPONDENTES Á OFERTA DE EMPREGO PÚBLICO DO ANO 2020: OFICIAL DE SERVIZOS VARIOS 1. NORMAS XERAIS.1.1. O obxecto da presente convocatoria é a provisión como persoal laboral fixo, polo sistema de promoción interna, dunha praza incluída no grupo de clasificación profesional IV (C1) correspondente á oferta de emprego público aprobada por decreto do 22.10.2020 OFICIAL DE SERVICIOS VARIOS: PROMOCIÓN INTERNA.1.2. Ás presentes probas selectivas seralles de aplicación a Real Decreto Lexislativo 5/2015, do 30 de outubro, polo que se aproba ou Texto Refundido da Lei do Estatuto Básico do empregado público, Lei 2/2015, do 29 de abril, do emprego público de Galicia, Lei 39/2015, do 1 de outubro, do Procedemento Administrativo Común dás Administracións Públicas, Real Decreto Lexislativo 2/2015, do 23 de otubro, polo que se aproba o texto Refundido da Lei do Estatuto dos Traballadores e as Bases da presente convocatoria.2. REQUISITOS.2.1. Para a admisión á realización das probas selectivas deberanse reunir os seguintes requisitos: a) Ser peón de Administración Especial, persoal laboral en propiedade do Concello de Cerdido, e ter unha antigüidade de, polo menos, dous anos de servizo activo nesta categoría. b) Estar en posesión da titulación esixida para o acceso aos corpos e escalas dos diferentes grupos de clasificación profesional, segundo o art.76 do R. D. L.5/2015, Texto Refundido da Lei do Estatuto Básico do Empregado Público. A equivalencia acreditarase, no seu caso, coa certificación expedida polo organismo competente na materia ou coa disposición na que se establece a mesma e, no seu caso, o BOE en que se publica. c) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde do 16 de xullo de 2007, e Orde do 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto na base TERCEIRA, e que cualificará ao/á aspirante como apto ou non apto.2.2. Todos os requisitos a que se refire a base 2.1. deberán posuírse no momento de finalizar o prazo de presentación de instancias e manterse durante todo o proceso.3. PROCEDEMENTO E SISTEMA DE SELECCIÓN. Dada a previsión consistente na vinculación da vacante do posto de Oficial de Servicios Varios, que como resultado da modificación da RPT, indicada no cadro RPT, como “vinculado á promoción interna, que indica que a cobertura da praza correspondente e, polo tanto, a selección do persoal ocupante da mesma, e que se deberán adscribir, ambos (praza e persoal), a este posto, polo que o sistema de selección será o de concurso-oposición facendo uso da facultade do artigo 80 e 82 da Lei 2/2015, do 29 de abril, do emprego público de Galicia que regula a promoción interna vertical do persoal funcionario de carreira e laboral e permite eximir total ou parcialmente ao persoal que participe nos mesmos polo sistema de promoción interna vertical dalgunha das probas selectivas esixidas ao persoal de novo ingreso e/ou reducir parte do temario. En todo caso, as probas para cubrir as prazas reservadas para a promoción interna vertical respectarán os principios de igualdade, mérito e capacidade, así como os demais establecidos nos artigos 49 e 55 da lei, polo que a selección do persoal realizarase de conformidade co sinalado nas presentes bases mediante o sistema de concurso-oposición.3.1. Sistema de selección e cualificación dos exercicios.3.2. O Procedemento de selección será concurso-oposición.3.3. No sistema de concurso-oposición, a fase de concurso, que será previa á de oposición, non terá carácter eliminatorio nin poderá terse en conta para supera-las probas da fase de oposición. O Tribunal non poderá estima-lo non alegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo ningún para emenda-la falta de alegación ou de proba de méritos.3.4. As cualificacións dos aspirantes aprobados en cada exercicio publicaranse o mesmo día no que se acorden no Taboleiro de Edictos do Concello.3.5. Para superar a proba da fase de oposición, será necesario acadar como mínimo 10 puntos dun máximo de vinte puntos. A puntuación final e a orde de cualificación dos aspirantes virá dada pola suma da totalidade das puntuacións obtidas no conxunto das probas.3.6. FASE DE CONCURSO. Puntuarase con arranxo ao seguinte baremo: MÉRITOS PROFESIONAIS (MÁXIMO 4 PUNTOS) A) Servicios prestados (Máx.3,5 puntos). Por cada mes ou fracción superior a quince días de servizos prestados na praza inmediatamente anterior á que se opta, en calquera das Administracións Públicas: 0,05 puntos. Por cada mes ou fracción superior a quince días de servizos prestados en praza igual ou superior á que se opta, en calquera das Administracións Públicas, 0,025 puntos. Por cada mes ou fracción superior a quince días de servizos prestados en praza inferior en dúas ou máis grupos ou subgrupos ao da praza á que se opta, en calquera das Administracións Públicas: 0,015 puntos. Non se computarán servizos que fosen prestados simultaneamente con outros igualmente alegados e reduciranse proporcionalmente os servizos prestados en contratos a tempo parcial. A acreditación dos servizos prestados nas Administracións Públicas realizarase mediante a correspondente certificación expedida polo organismo competente. A acreditación dos servizos prestados no sector público realizarase mediante achega conxunta de contrato de traballo e informe de vida laboral. As persoas aspirantes poderán formular alegacións ás puntuacións obtidas na fase de concurso, no prazo de cinco días naturais desde o seguinte á publicación no taboleiro de Edictos da Corporación. A resolución destas reclamacións farase pública. B) Carnet de conducir.  Carnet de conducir C: 0,25 puntos.  Carnet de conducir C1: 0,50 puntos. (Soamente puntuará o de maior categoría) 3.7. FASE DE OPOSICIÓN (MÁXIMO 20 PUNTOS). Constará de dúas probas. Fase de oposición 1.º) Proba práctica, eliminatoria, sobre tarefas propias do posto de traballo. Dita proba terá como obxecto a demostración polo aspirante das habilidades propias do perfil ao que se opta. Consistirá no desenvolvemento, durante o tempo previamente determinado pola Comisión cualificadora de tarefas relacionadas co programa que se reflicte. Valoraráse o nivel de precisión na execución e o tempo empregado no desenvolvemento. A puntuación máxima da fase de oposición será de dez puntos, sendo eliminados os aspirantes que non acaden un mínimo de cinco puntos. A data, hora e o lugar de celebración da proba serán anunciados oportunamente na páxina web do Concello e no taboleiro de anuncios da Casa consistorial, non sendo convocados expresamente os aspirantes para a celebración da mesma. PROGRAMA DESTA PROBA: 1.–Disposicións mínimas de seguridade e saúde nos lugares de traballo.2.–Labores auxiliares de sinalización e balizamento das ocupacións da vía pública para á realización de obras e traballos. Características das sinalizacións 3.–Sinalizacións e balizamentos mínimos.4.-Pequenas reparacións da maquinaria utilizada.6.–Labores auxiliares do desbroce e limpeza de fincas.7.–Maquinaria e equipos agrícolas.8.–Traballos á intemperie.9.–Desbroce: métodos manuais e mecánicos.10.–Manexo do brazo desbrozador. Proba 2.ª. –Proba de galego, consistente na traducción dun texto sacado dun xornal do día durante o prazo máximo de 10 minutos. Calificaráse de apto ou non apto. Nos termos da base DOUS, os aspirantes que estén en posesión do CELGA-4 ou equivalente estarán exentos da presente proba.4. SOLICITUDES.4.1. Quen desexe participar no proceso selectivo deberán encher a correspondente solicitude xunto co anexo de méritos cuxa valoración en fase de concurso solicitan. De acordo co establecido nos artigos 14.2 e 16.4 da lei 39/2015, do 1 de outubro, a presentación da solicitude haberá de facerse en calquera das formas previstas no artigo 16.4 da mesma.4.2. As solicitudes presentaranse no prazo de vinte días hábiles contados a partir do seguinte á publicación do extracto desta convocatoria no Diario Oficial de Galicia unha vez publicadas íntegramente as bases no BOP.4.3. As solicitudes incluirán unha declaración responsable do cumprimento dos requisitos esixidos na convocatoria e da veracidade dos méritos alegados.4.4. As persoas aspirantes haberán de presentar a documentación acreditativa dos méritos cuxa valoración soliciten en fase de concurso. Os méritos que obren en poder deste Concello poderanse acreditar de oficio, a petición da persoa interesada, se constan no expediente persoal. Noutro caso, para que se produza a acreditación de oficio será necesario que se indique expresamente o procedemento ao que os méritos foron achegados. Os méritos ou servizos a ter en conta, estarán referidos á data en que expire o prazo de presentación de instancias. Os servizos prestados no Concello de Cerdido acreditaranse de oficio a petición do interesado. No caso de que estes servizos non sexan acreditados mediante certificación achegada polas persoas aspirantes, os servizos municipais acreditarán de oficio os servizos prestados correspondentes aos días transcorridos, desde a data da mencionada certificación ata a data de terminación do prazo de presentación de instancias.4.5. Os erros de feito que puidesen advertirse poderán emendarse en calquera momento, de oficio ou a petición do interesado.5. ADMISIÓN DAS PERSOAS ASPIRANTES.5.1. Terminado o prazo de presentación de instancias, a Alcaldía, ou a persoa que ostente a delegación de competencias na materia, ditará resolución declarando aprobada a lista de persoas admitidas e excluídas, con indicación das causas e o prazo de corrección de defectos. Na devandita resolución, que se publicará no B. O. P., indicaranse os lugares en que se atopan expostas as listas certificadas completas de persoas aspirantes admitidas e excluídas.5.2. As persoas aspirantes excluídas dispoñerán dun prazo de dez días, contados a partir do seguinte ao da publicación da resolución, para emendar os defectos que motivasen a súa exclusión.6. NOMEAMENTO E COMPOSICIÓN DO TRIBUNAL CUALIFICADOR.6.1. O tribunal encargado da cualificación das probas e da supervisión do proceso será nomeado polo alcalde, conforme ao estipulado nos artigos 60 do EBEP, 59 da Lei 9/2015, do 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto por un/ha presidente/a, un/ha secretario/a (con voz e voto), e tres(3) vogais.6.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas ou colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.6.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao presidente e a proposta do tribunal.7. LISTA DE PERSOAS APROBADAS, PRESENTACIÓN DE DOCUMENTACIÓN, NOMEAMENTO COMO PERSOAL LABORAL FIXO: OFICIAL SERVICIOS VARIOS E TOMA DE POSESIÓN.7.1. Finalizadas as fases do proceso selectivo, o tribunal procederá á súa resolución definitiva, elevando proposta de nomeamento como persoal laboral fixo da praza convocada, á autoridade competente, por orde de puntuación das persoas aspirantes que superasen as fases de selección, sumadas as puntuacións obtidas na fase de concurso.7.2. A proposta final non poderá conter un número de persoas aspirantes aprobadas superior ao número de prazas convocadas. As propostas de persoas aprobadas que contraveñan este límite serán nulas de pleno dereito. Non obstante o anterior, estarase ao disposto no art.61.8, último parágrafo, do R. D. L.5/2015, Texto Refundido da Lei do Estatuto Básico do Empregado Público.7.3. As persoas aspirantes que non se achen incluídas no anuncio anterior terán a consideración de non aptos/ as, e manteranse na praza e categoría administrativa que ostentaban antes de participar no proceso selectivo.7.4. No prazo de vinte días naturais as persoas aspirantes que figuren no anuncio a que se refire a base anterior deberán presentar no servizo de selección deste Concello a documentación acreditativa dos requisitos expresados na base 2. b). Acreditaranse de oficio as condicións e requisitos referidos na base 2. a). No mesmo prazo deberán presentar a documentación orixinal presentada para a fase de concurso.7.5. No caso de que algunha das persoas candidatas non presente a documentación correspondente no prazo establecido, non cumpra os requisitos ou renuncie, non poderá ser nomeada como persoal laboral fixo “Oficicial servicios varios” en propiedade. A praza correspondente adxudicarase á seguinte persoa candidata da relación que non obtivese praza, segundo o número de orde obtida.7.6. O prazo para tomar posesión será dun mes a contar desde a notificación do nomeamento á persoa interesada, supoñendo a falta deste requisito a renuncia ao emprego. A adquisición da condición de persoal laboral fixo: Oficial servicios varios producirase segundo o previsto no art.62 do RDL 5/2015, do 30 de outubro, Texto Refundido do Estatuto Básico do Empregado Público.8. PROTECCIÓN DE DATOS PERSOAIS E GARANTÍA DOS DEREITOS DIXITAIS. A presentación da solicitude para participar no presente proceso selectivo implicará, de conformidade co establecido na L. O. 3/2018, do 5 de decembro, de Protección de Datos Persoais e garantía dos dereitos dixitais, o consentimento para a súa inclusión nun ficheiro automatizado cuxos datos serán tratados para fins exclusivamente relacionados coa xestión das competencias exercidas polo servizo de selección. Iso implica a autorización para a publicación dos nomes e cualificacións obtidas polas persoas aspirantes no presente concurso. Con todo, en calquera momento, as persoas interesadas poderán exercitar o dereito de acceso, rectificación ou cancelación mediante escrito dirixido ao Concello de Cerdido, en Felgosas, A Barqueira. CP 15569, Cerdido, de conformidade co establecido na L. O. 3/2018, do 5 de decembro, de Protección de Datos Persoais e garantía dos dereitos dixitais e as normas que a desenvolven.9. NORMA FINAL. As bases xerais e específicas da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 39/2015, do 1 de outubro, do procedemento administrativo común das administracións públicas e Lei 40/2015, do 1 de outubro, do réxime xurídico do sector público, a Lei 7/1985, do 2 de abril, reguladora das bases do réxime local, modificada pola Lei 57/2003, así como na Lei 29/1998, do 13 de xullo, reguladora da xurisdición contencioso-administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto nas citadas Leis. SOLICITUDE PARA PARTICIPAR NAS PROBAS SELECTIVAS I.–DATOS DA PRAZA DENOMINACIÓN: OFICIAL SERVICIOS VARIOS. II.–DATOS PERSOAIS D./D.ª., DNI., TFNO., con enderezo a efectos de notificacións en. EXPOÑO: 1.º) Que reúno todos e cada un dos requisitos esixidos na convocatoria (*). 2.º) Que me comprometo, no caso de obter a praza e dentro do prazo sinalado nas bases da convocatoria, a presentar os documentos relacionados nas mesmas e asinar o contrato correspondente, ou tomar posesión, no seu caso, así como cumplir os demáis requisitos esixidos nas bases da convocatoria. (*) Deben aportar TODOS E CADA UN dos documentos que se requiren para a valoración da fase de concurso, tal e como figuran nas Bases da Convocatoria. SOLICITO: Ser admitido/a á convocatoria citada, a fin de participar nas probas se selección correspondentes. Cerdido,. de. de 2022. (Asdo.) De conformidade coa Lei Orgánica de protección de datos de carácter persoal (LOPD), informámoslle que os datos de carácter persoal que se solicitan na presente instancia serán incorporados a un ficheiro inscrito na Axencia española de protección de datos, do cal é responsable o Concello de Cerdido serán tratados para xestionar os procesos de selección da institución. Vostede ten a posibilidade de exercer os dereitos de acceso, rectificación, cancelación e oposición previstos na lei dirixíndose ao Rexistro Xeral do Concello de Cerdido, As Felgosas, s/n. A barqueira. Cerdido - 15569. CELGA 4: MÉRITOS ALEGADOS: A) B) C) D) E) F) G) SR. ALCALDE-PRESIDENTE DO CONCELLO DE CERDIDO Cerdido, 18 de abril de 2022. O alcalde Benigno Galego Castro